Lwennas MAƩTUB deg wawal-is: «Ma yella taqbaylit tejreḥ uqbel Rruman». Ihi, Leqbayel n tura, akka i asen-d-teggra, msawan d yigujilen, segmi akken anebdu-nni d-iḍefren tafsut tazeggaɣt, yekcem-d s tewwurt n twaɣit tameqqrant, s zzhir d rrṣaṣ akken ad yemger yiwet gar tgejda n teqbaylit. D asfel ur nezmir ad t-id-neɣrem. Seg yimir-nni, anamek n tefsut ibeddel, tafsut tsaɣ am deg yal amkan, tegla-d s waṭas n tefsuyin-nniḍen, ula d tafsut taberkant yesgujlen tiwaculin-nneɣ.